google/wiki40b huggingface dataset:
Cem Özdemir

Cem Özdemir (lahir 21 Disember 1965 di Bad Urach) ialah seorang ahli politik Jerman dan Ahli Parlimen Eropah untuk Pakatan '90/Hijau, sebahagian dari European Greens. Beliau adalah berketurunan Turki dan diundi sebagai ahli politik Jerman yang berpakaian terbaik untuk tahun 2005.

Kehidupan dan Pekerjaan

Setelah menduduki ujian Mittlere Reife (Setaraf dengan Sijil Pelajaran Malaysia), Özdemir menjalani latihan vokasional sebagai seorang pendidik sehingga beliau tamat dengan sijil Fachhochschulreife, (sijil vokasional yang setaraf dengan Sijil Tinggi Pelajaran Malaysia). Beliau kemudiannya menyambung pengajian di sebuah Fachhochschule, (universiti teknikal) dan berjaya tamat dengan ijazah dalam bidang Pedagogi Sosial. Dari tahun 1987 beliau bekerja sebagai seorang pendidik dan juga wartawan bebas. Özdemir merupakan anak kepada seorang pendatang Turki dan beliau telah berkahwin dengan seorang wartawan berketurunan Jerman-Argentina Pia Castro. Pasangan itu kini memiliki seorang anak perempuan. Awal tahun 2002 beliau menjadi model bagi sebuah pengeluar sut. Özdemir adalah seorang penganut agama Islam.

Parti

Özdemir telah menjadi seorang ahli Parti Hijau sejak 1981. Dari 1989 hingga 1994, beliau menganggotai Majlis Tertinggi Parti Hijau bagi negeri Baden-Württemberg. Beliau turut membantu menubuhkan sebuah badan kebajikan Immi-Grün yang dianggotai oleh ramai warga pendatang yang telah mendapat kerakyatan Jerman. Pada 2 Jun 2008, beliau telah mengumumkan kesediaannya untuk bertanding jawatan pengerusi kebangsaan parti Hijau.
Beliau dianggap sebagai sebahagian daripada puak Realo di dalam partinya.

Wakil Rakyat

Beliau telah dipilih ke Parlimen Jerman, Bundestag pada 1994. Dari 1998 hingga ke 2002, Özdemir menjadi Jurucakap Parti Hijau di Parlimen bagi Hal Ehwal Dalam Negeri dan pengerusi Kumpulan Parlimen Jerman-Turki.
Pada 26 Julai 2002, beliau meletakkan jawatannya sebagai ahli Parlimen sekaligus jurucakap parti Hijau setelah dilaporkan melakukan kesalahan yang melibatkan seorang pakar hubungan awam dan juga ahli lobi Moritz Hunzinger. Namanya yang telah tersenarai dalam kertas undi untuk pilihanraya umum pada tahun itu tidak dapat ditarik balik dan beliau dipilih semula menduduki kerusi dalam parlimen yang baru. Namun, beliau menarik diri daripada menjawat jawatan tersebut dan memberi laluan kepada ahli politik dari Parti Hijau yang lain.
Sejak tahun 2004, beliau menganggotai Parlimen Eropah (Kumpulan Hijau/Pakatan Eropah Bebas) dan juga Jawatankuasa bagi Hal Ehwal Luar Negara. Beliau merupakan naib pengerusi sebuah jawatankuasa yang menyiasat aktiviti-aktiviti CIA yang melanggar hak asasi manusia dengan menggunakan negara-negara Eropah untuk memindah atau menahan seseorang tanpa dituduh di mahkamah. Beliau juga merupakan seorang ahli sebuah kumpulan perhubungan bagi Cyprus Utara yang berpengaruh, delegasi antara parlimen EU-Turki dan juga Kumpulan kepelbagaian dan anti perkauman.
Pada tahun 2007, beliau mengambil alih sebagai penaung Christopher Street Day di Stuttgart.
Pengekodan video

Pengekodan video (video coding) adalah satu bidang dalam sains komputer dan kejuruteraan elektrik yang membicarakan cara mencari format pengekodan dan algoritma yang berkesan bagi video digital.
Data video biasanya tidak hanya mempunyai maklumat gambar tetapi juga audio. Dengan itu, ia sering kali dirujuk sebagai multimedia. Piawaian pengekodan video moden turut merangkumi data multimedia lain seperti grafik komputer buatan, teks dan maklumat meta bagi pencarian/melayar dan pengurusan hak digital. Ia turut memberikan mekanisma bagi interaksi pengguna.
Bagaimanapun, bahagian paling intensif dalam data video dari segi saiz data (keperluan ingatan, lebar jalur pemancar) kekal (gambar) video dan data (bunyi) audio. Bahagian ini perlu dimampatkan. Malangnya ini tidak dapat dilakukan tanpa penurunan kualiti (pemampatan hehilangan (lossy compression)), disebabkan saiz besar aliran video tak hilang. Terdapat dua bidang penyelidikan khas yang menangani mampatan multimedia: mampatan video dan mampatan audio.
Pengekodan video mempunyai dua matlamat utama: menyimpan dan memancar data video. Kedua-dua matlamat ini mempunyai banyak persamaan umum. Dengan itu, format fail video biasanya mempunyai struktur yang sama seperti format aliran video dengan sedikit tambahan maklumat kepala.
Aturcara komputer yang mengekod dan menyahkod data video dikenali sebagai codec video. (Bahagian yang hanya mengendali data bunyi dikenali sebagai codec audio.)
Hampir keseluruhan teknik yang dimajukan bagi pengekodan video telah dimasukkan dalam piawian MPEG. Dengan itu, piawaian MPEG mewakili asas pengetahuan lengkap bagi pengekodan video. Kebanyakan piwaian pengekodan video dan format perdagangan merupakan pengubahsuaian MPEG.
Ungu (kumpulan muzik)

Ungu atau Ungu Band adalah sebuah kumpulan muzik daripada Indonesia dan dianggotai vokalis Pasha, pemain bass, Makki, pemain gitar Onci dan Eda dan pemain dram, Rowman. Ditubuhkan pada 1996, Ungu Band hingga kini telah menerbitkan 4 buah album. Kumpulan ini membawa lagu beraliran pop rock yang dirakam di bawah label Trinity Optima Production.

Lagu rohaniah

Album Surgamu (2006) merupakan album perdana berbentuk rohaniah bagi kumpulan Ungu. Ia mendapat samputan yang menggalakkan.
Album Para Pencari Mu merupakan album kedua jenis bagi kumpulan Ungu. Ia juga diolah dalam bentuk rohaniah, yang memuja dan memuji serta melahirkan keluh kesah terhadap kehidupan. Ia mempunyai rentak yang lebih pantas dan muziknya kurang mendayu yang dibawa oleh penyanyinya, Pasha.
Para Pencari Mu hanya mengandungi lima buah lagu dengan lima lagi adalah versi karaoke. Dimulakan dengan Para Pencari Mu pada trek pertama yang dihasilkan dalam jalur pop rock dan pantas, "Sesungguhnya" juga tidak lari dari warna rock sebelum Sembah Sujudku dihasilkan dalam irama melankolik.
Sungai Betung Mudik

Poskod

Poskod yang digunakan di Sungai Betung Mudik adalah 37162. Terdapat 11 buah desa di dalam daerah kecamatan Gunung Kerinci.
Gnoien

Gnoien merupakan sebuah munisipaliti terletak di daerah Rostock, Niedersachsen, Jerman.
Menat, Puy-de-Dôme

Menat merupakan sebuah komun di jabatan Puy-de-Dôme di tengah Perancis.
Giri Peni

Poskod

Poskod yang digunakan di Giri Peni adalah 55651. Terdapat 8 buah desa di dalam daerah kecamatan Wates.
Demascuz

Kumpulan Demascuz merupakan sebuah kumpulan nasyid di Malaysia.
Roller derby

Roller derby adalah sukan sentuhan yang dimainkan secara berpasukan (dianggotai lima ahli berkasut roda sepasukan); dua pasukan saling berlumba dan berlawan atas balapan mengikut arah lawan jam di sepanjang trek.
Sukan ini dimainkan secara amatur dalam kira-kira 1,250 liga seluruh dunia kebanyakan liga tersebut tertumpu dalam negara Amerika Syarikat.  Kebanyakan tim-tim yang ada dianggotai perempuan, namun penglibatan daripada kalangan lelaki, bercampur serta kalangan remaja (junior) turut ada bahkan semakin meningkat. Sukan ini turut dipertinbangkan sebagai suatu acara rasmi dalam Sukan Olimpik Musim Panas 2020.
Kampung Jelai, Batu Kurau

Poskod

Poskod yang digunakan di Kampung Jelai, Batu Kurau, Perak ialah 34500.
Kandi

Demografik 2001

Menurut bancian India pada tahun 2001, Kandi memiliki bilangan penduduk seramai 50,345. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kandi memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 57% lelaki dan 43% wanita mampu membaca. 14% dari populasi berusia di bawah 6 tahun. (2001)
Sekolah Kebangsaan Pulau Mertajam

Sejarah

Sekolah ini telah didirikan oleh seorang guru Al Quran iaitu Encik Din pada tahun 1881. Tempat belajar pada ketika itu ialah sebuah bangunan kecil (surau) yang berukuran 20 x 40 kaki persegi sahaja. Bilangan pelajar ialah seramai 56 orang.
Datuk penghulu pada ketika itu ialah Encik Ismail. Beliau telah berusaha dengan gigihnya meminta kerajaan Inggeris di Pulau Pinang membina sebuah sekolah untuk menggantikan bangunan kecil yang sedia ada. Akhirnya usaha beliau telah membuahkan hasil dengan terbinanya sebuah bangunan yang lebih besar dan kukuh pada tanggal 1 Ogos 1881. Bentuk bangunan adalah berbumbung lima, atap genting, dinding papan dan bertiang batu setinggi tiga kaki. Bangunan ini juga mengandungi sebuah pejabat guru besar berukuran 32 x 64 kaki persegi.
Dalam masa pemerintahan Jepun dari tahun 1942 hingga 1945 bangunan ini masih kekal digunakan. Dalam tahun 1967 sebuah lagi bangunan baru didirikan di samping bangunan lama. Bangunan ini adalah bangunan setingkat yang mengandungi tiga bilik darjah, sebuah bilik guru dan bilik air. Elektrik dan air paip juga dibekalkan. Dalam tahun 1980 sebuah lagi bangunan baru didirikan bagi menampung bilangan murid yang kian bertambah.
Kali ini bangunan yang didirikan ialah jenis dua tingkat yang mengandungi empat bilik darjah, kantin dan bilik air. Bangunan asal telah dirobohkan. Pada tahun 1986, sebuah bangunan tiga tingkat telah didirikan. Ia mengandungi enam bilik darjah, perpustakaan, bilik guru besar dan bilik air. Pada pertengahan tahun 1999, bangunan setingkat telah dirobohkan untuk memberi laluan kepada pembinaan bangunan dua tingkat pada bulan Mac tahun 2000.
Pada awal tahun 2009, pembinaan padang sekolah telah siap dan diserahkan kepada sekolah. Ini memudahkan sekolah untuk menjalankan aktiviti PJ dan sukan.
Pada tahun 2014, sebuah dewan terbuka telah dibina untuk memudahkan aktivti di sekolah.
Bendera Slovakia

Bendera Slovakia merupakan bendera tiga warna putih-biru-merah (warna tradisional pan-Slavia) dengan gambar lambang Slovakia di bahagian kiri atas. Bendera ini hampir sama dengan bendera Rusia dan Slovenia, namun bendera ini (tanpa gambar lambang) secara tidak rasmi telah digunakan sejak 1848, pada saat Perang Dunia II, dan sejak 1 Mac 1990. Gambar lambang Slovakia ditambahkan pada 3 September 1992 agar benderanya berbeza dengan bendera Rusia.
Batukuwung

Poskod

Poskod yang digunakan di Batukuwung adalah 42168. Terdapat 13 buah desa di dalam daerah kecamatan Padarincang.
Tanjung Betung II

Poskod

Poskod yang digunakan di Tanjung Betung II adalah 38956. Terdapat 10 buah desa di dalam daerah kecamatan Kaur Utara.
Tarikolot, Citeureup

Poskod

Poskod yang digunakan di Tarikolot adalah 16810. Terdapat buah desa di dalam daerah kecamatan Citeureup.
Logi Kuasa Amurang

Logi Kuasa Amurang merupakan sebuah logi kuasa eletrik yang terdapat di Sulawesi Utara, Indonesia. Logi Kuasa Amurang terdiri daripada Amurang unit 1 & 2 (2X25MW).

Pengagihan eletrik

Sehingga Disember 2011, penggunaan eletrik perkapital Indonesia adalah antara yang rendah, dan kebanyakan penggunaannya adalah bagi tujuan kegunaan peribadi. Selain itu ramai penduduk tidak mendapat bekalan eletrik disebabkan sesebahagian wilayah provinse tidak bersambung dengan grid kuasa kebangsaan (terutamanya di pulau-pulau kecil).
Sehingga 2012,terdapat 12 wilayah provinse yang memiliki kurang 60% kadar penembusan bekalan eletrik, disebabkan masalah jaringan infrastruktur, pengangkutan dan pengagihan pada kepulauan luar yang menyulitkan usaha kerajaan bagi membekalkan kawasan terpencil dengan bekalan eletrik.

Keupayaan

Logi kuasa Amurang unit mempunyai keupayaan untuk menghasilkan sehingga 50 Megawatt kuasa eletrik yang digunakan bagi membekalkan kuasa eletrik di Sulawesi Utara.
Poveda

Poveda merupakan sebuah kawasan perbandaran di Sepanyol di Ávila, di komuniti autonomi Castile dan León.
Masjid Chamang

Pentadbiran

Masjid Chamang memiliki nombor pendaftaran masjid No Daftar: MY-06-BTG-00520.
Tukang Gunting dari Seville

Tukang Gunting dari Seville, atau Langkah Beringat yang Tak Berguna (Bahasa Perancis: Le Barbier de Séville ou la Précaution inutile) ialah sebuah lakon Perancis karya Pierre Beaumarchais, dengan muzik asal oleh Antoine-Laurent Baudron. Pada mulanya lakon ini diilhamkan sebagai sebuah opera komedi, akan tetapi tidak diterima sedemikian oleh Comédie-Italienne dalam tahun 1772. Lakon sekarang ialah lakon yang ditulis dalam tahun 1773, akan tetapi, disebabkan masalah perundangan dan politik pengarang, ia tidak dilakonkan sehingga 23 Februari 1775, di Comédie-Française di Tuileries. Lakon ini merupakan lakon pertama dalam sebuah trilogi – lakon-lakon lainnya ialah Perkahwinan Figaro dan Ibu Bersalah.
Kendatipun penerimaan lakon tidak berapa baik pada awalnya, Beaumarchais berjaya menyunting skrip asal dengan pantas dan menjadikan lakon ini sebuah lakon yang berjaya dalam masa tiga hari. Judul lakon mungkin merupakan sebuah permainan kata berkaitan dengan lakon tulisan Tirso de Molina, El Burlador de Sevilla ("Penipu dari Seville"). Mozart menulis satu set yang mengandungi 12 variasi, K. 354, berlandaskan satu daripada lagu Baudron, "Je suis Lindor".
Lützkampen

Lützkampen merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Rasah

Rasah merupakan sebuah bandar yang terletak di Seremban, Negeri Sembilan, Malaysia. Ia terletak 3 kilometer dari pusat bandar Seremban. Rasah merupakan kawasan perlombongan bijih timah pada abad ke-18. Sebelum itu, Rasah pada asalnya merupakan sebuah perkampungan tradisional dan berkembang menjadi kawasan ekonomi penting ketika abad ke-18. Ia menjadi perhentian penting bagi laluan perdagangan bijih timah melalui Sungai Linggi yang menghubungkan Sungai Ujong hingga ke Kuala Linggi.
Kawasan Rasah kini adalah Bandar Rasah, Kampung Baru Bukit Chedang, Taman Bukit Chedang, Kampung Dato' Mansor, Kampung Pasir, Kampung Rasah, Kampung Chedang, Taman Mok Sum, Kampung Pondok, Taman Rasah, Rasah Jaya, Seremban 3 dan Jalan Loop.
Rasah telah mengalami perubahan insfrastruktur dengan terbinanya Lingkaran Tengah Seremban yang melalui jalan utama Rasah. Ia juga telah mengurangkan kesesakan trafik yang berlaku sejak tahun 1997 akibat pertambahan kenderaan kerana berlaku pertambahan penduduk sekitar Rasah.
Gunung Lumut

Pengenalan

Gunung Lumut adalah sebuah gunung yang terletak di daerah Ulubongka, regensi Poso, pulau Sulawesi, Indonesia.
Gunung Lumut mempunyai ketinggian setinggi 2284 meter.

==Ulasan == Lihat juga Daftar gunung di Sulawesi
Perhimpunan Agung UMNO Oktober 2009

Perhimpunan Agung UMNO Oktober 2009 diadakan pada 13 - 16 Oktober 2009 di Pusat Dagangan Dunia Putra, Kuala Lumpur , Malaysia. Kira-kira 1500 perwakilan akan hadir.

Kikis Anggapan Melayu dicabar

Khairy Jamaludin selaku ketua ketua Pemuda Umno menyeru orang Melayu supaya keluar dari perspektif minda yang menganggap seolah-oleh mereka diserang dan segala gerak kerja disalurkan untuk mempertahankan keistimewaan Melayu yang dianggap sentiasa dicabar. Tidak dinafikan, bahawa Perkara 153 Perlembagaan Malaysia, yang menjamin kedudukan istimewa orang Melayu dan Bumiputera tetapi beliau mengingatkan bahawa Perkara 153 dengan sendirinya tidak akan menjamin kesejahteraan dan kemajuan bangsa. Bagi beliau, bukan peruntukan perlembagaan yang membawa keistimewaan sebenar, tetapi kebolehan dan pencapaian orang Melayu-lah yang akan menentukan sama ada kita menjadi bangsa istimewa, bangsa yang unggul, bangsa yang terbilang.

Tegakkan enakmen Islam dengan lebih serius

Wanita Umno menuntut enakmen Islam dikuatkuasakan dengan lebih tegas dan serius kerana banyak pelaksanaan sedia ada memberi kesan yang negatif pada wanita terutama pada pengendalian beberapa kes penceraian, tuntutan nafkah penjagaan anak masih banyak yang tertangguh dalam tempoh lama. Ketua Wanita UMNO, Shahrizat juga mencadangkan supaya waran tangkap dikeluarkan kepada mereka yang engkar pada perintah syariah dan dilakukan penyeragaman enakmen keluarga Islam di negeri-negeri.

Tuntut jawatan GLC

Wanita Umno menuntut jawatan penting dalam pengurusan tertinggi dalam syarikat berkaitan kerajaan (GLC) selepas berjaya membantu jentera BN dalam pilihan raya. Ini adalah kerana ramai pemimpin sayap itu mempunyai kualiti untuk memimpin GLC, setanding dengan lelaki.
The World

The World ialah sebuah gugusan 300 pulau buatan manusia berbentuk peta dunia yang sedang dibangunkan di lepas pantai Dubai, Emiriah Arab Bersatu.
The World merupakan salah satu dari projek pulau buatan di Dubai, bersama dengan Palm Islands, dan sebagaimana pulau yang lain, The World dibangun menggunakan pasir yang dikeruk dari dasar laut. The World merupakan ilham oleh pemerintah Dubai, Sheikh Mohammed bin Rashid Al Maktoum.
Sukajembar

Poskod

Poskod yang digunakan di Sukajembar adalah 43264. Terdapat buah desa di dalam daerah kecamatan Sukanagara.
Amieva

Amieva merupakan sebuah kawasan perbandaran yang terletak di wilayah autonomi Asturias, Sepanyol
Pinang Sebatang, Simpang Katis

Poskod

Poskod yang digunakan di Pinang Sebatang adalah 33674. Terdapat 10 buah desa di dalam daerah kecamatan Simpang Katis.
Éragny-sur-Epte

Éragny-sur-Epte ialah sebuah komun di jabatan Oise di utara Perancis, wilayah Picardy.
Daerah Khugiani

Khugiani merupakan sebuah wilayah di Wilayah , Afghanistan.
Fischingen, Lörrach

Fischingen merupakan sebuah kota terletak di Lörrach, Baden-Württemberg, Jerman.
Heuchin

Heuchin merupakan sebuah komun di jabatan Pas-de-Calais di utara Perancis.
Masjid Al-Huda, Sungai Kota

Sejarah

Masjid Al-Huda digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Huda adalah Arsat Bin Omar. Masjid Al-Huda memiliki No Daftar: MY-08-PB-00074.
Sukaraksa

Poskod

Poskod yang digunakan di Sukaraksa adalah 16660. Terdapat 15 buah desa di dalam daerah kecamatan Cigudeg.
Zakat binatang ternakan

Zakat ternakan ialah zakat yang wajib dikeluarkan apabila sempurna syarat-syaratnya. Haiwan ternakan yang diwajibkan zakat adalah kambing, biri-biri, lembu, kerbau dan unta.
Haul semua haiwan sama iaitu 1 tahun. Manakala nisabnya berbeza mengikut haiwan, misalnya kambing 40 ekor, lembu 30 ekor dan unta 5 ekor.
Engelbrechtsche Wildnis

Engelbrechtsche Wildnis merupakan sebuah kawasan perbandaran terletak di daerah Steinburg, Schleswig-Holstein, Jerman.
Penerbangan 401 Eastern Air Lines

Punca nahas

Penyiasatan NTSB telah mendapati bahawa autopilot telah diubah secara tidak sengaja dari mengekalkan altitud kepada mod CWS (Stering Kawalan Tayar). Di dalam mod ini sekiranya juruterbang melepaskan tekanan ke atas yoke itu autopilot akan mengekalkan altitud yang dipilih oleh juruterbang sehingga beliau menggerakkan yoke sekali lagi. Penyiasat percaya autopilot bertukar mod apabila kapten secara tidak sengaja mengenakan yoke apabila bercakap dengan jurutera pesawat yang duduk di belakang dan di sebelah kanan beliau. Tekanan terus ke atas stering itu telah menyebabkan pesawat itu menurun sedikit demi sedikit dengan berpandukan sistem CWS.
Selepas menurun sebanyak 250 kaki daripada altitud 2000 kaki yang dipilih, kedengaran bunyi C-chord daripada pembesar suara hadapan. Amaran altitud ini dibuat untuk memberi amaran kepada juruterbang tentang pemesongan altitud daripada altitud yang dipilih yang tidak disedari oelh krew kapal terbang. Penyiasat percaya, oleh kerana krew sibuk membetulakan lampu gear hadapan dan oleh kerana jurutera pesawat tidak berada di tempatnya ketika ianya berbunyi serta tiada sesiapa yang mendengarnya. Oleh kerana pada malam itu dan pesawat terbang di dalam kegelapan Everglades, jadi tiada lampu di darat atau penglihatan lain yang menunjukkan TriStar menurun dengan perlahan-lahan memasuki kawasan paya. Ianya juga dijumpai bahawa Kapten Loft mempunyai penyakit tumor yang tidak dapat dikesan di dalam otaknya yang memberi kesan kepada penglihatannya.
Laporan terakhir NTSB telah menunjukkan bahawa punca nahas dalah disebabkan oleh kesilapan juruterbang, sperti yang berikut: "Kegagalan krew untuk mengawal peralatan penerbangan ketika empat minit terakhir dan untuk mengesan penurunan mendadak untuk mengelakkan terkena tanah. Kerosakan sistem penunjuk kedudukan gear pendaratan hadapan telah mengalihkan perhatian krew daripada peralatan dan memembenarkan penurunan yang tidak dijangka."
Sebahagian daripada pesawat telah dijumpai di kawasan nahas oleh ahli Kumpulan Eastern Airlines 401 iaitu pada tahun September 2009.
Transmisi boleh laras berterusan

Penggunaan

Kebanyakan traktor kecil bagi kegunaan rumah dan taman menggunakan sistem CVT hidrostatik atau tali sawat getah yang mudah. Contohnya, barisan kenderaan utiliti kecil John Deere Gator menggunakan sistem tali sawat dengan takal kon. Ia mampu menghamburkan banyak kuasa serta mampu mencecah 16-24 km/j tanpa memerlukan penggunaan klac ataupun menukar gear. Kebanyakan kenderaan salji serta skuter menggunakan CVT. Lazimnya hampir kesemua sistem CVT pada kenderaan salji serta skuter adalah jenis tali sawat getah/takal boleh laras.
Sesetengah pembajak gabungan mempunyai CVT. CVT tersebut membenarkan kelajuan mara bagi pembajak untuk diubah secara bebas daripada kelajuan enjin. Ini membolehkan pengendali untuk memperlahankan atau melajukan pembajak apabila diperlukan untuk menampung variasi ketebalan hasil tanaman.
CVT telah digunakan di dalam sistem penjanaan elektrik kapal terbang sejak tahun 1950an dan pada kereta lumba SCCA Formula 500 sejak awal 1970an. Terbaru, sistem CVT dibangunkan untuk go-kart dan ia terbukti meningkatkan prestasi serta jangka hayat enjin.
Kampung Alor Keriang

Poskod

Poskod yang digunakan di Kampung Alor Keriang, Alor Setar, Kedah adalah 05400.
Tamannaah Bhatia

Latar belakang

Tamannaah dilahirkan pada 21 Disember 1989 di Mumbai, Maharashtra, India, kepada santhosh dan Rajani Bhatia dan dia mempunyai seorang abang, Anand. Bapanya adalah seorang perunding kewangan. Beliau Tamannaah adalah seorang yang daripada keturunan Sindhi.

Kerjaya awal (2005-2008)

Tamanna memulakan kerjayanya pada tahun 2005, essaying peranan wanita utama dalam filem Chand Sa Roshan Chehra,satu-satunya filem Hindi yang dilakoninya sehingga sekarang. Tahun yang sama, beliau memulakan kerjaya di filem Telugu, Sri. Pada tahun 2006, beliau membuat kemunculan beliau dalam industri filem Tamil melalui filem Kedi diterbitkan oleh AM Rathnam, bersama-sama dengan Ravi Krishna dan seorang lagi pelakon baru, Ileana D'Cruz.

Kemasyhuran melalui filem Kollywood (2009-2010)

Pada tahun 2009, beliau menerima kejayaan dengan filem Padikathavan, yang dibintangi bersama Dhanush. Filem seterusnya adalah sebuah filem filem Telugu, Konchem Ishtam Konchem Kashtam bersama Siddharth . Ia menjadi satu kejayaan dan dia telah dipuji untuk prestasi segar beliau. Tamil seterusnya beliau ialah filem Ayan bersama Suriya. Filem ini menjadi blockbuster yang dan menjadikan beliau bintang terkemuka dalam industri filem Tamil.Filem seterusnya ialah Kandein Kadhala, yang merupakan remake daripada filem box office Hinndi bagi tahun 2007, Jab We Met. Pada tahun 20010, beliau membintangi filem Paiyaa bersama-sama Karthik.Filem ini menjadi blockbuster. Namun, filem seterusnya, Sura yang dibintangi bersama-sama Vijay gagal mendapat pujian orang ramai.

Kemasyhuran melalui filem Tollywood (2011-kini)

Tamannaah muncul dalam enam filem pada tahun 2011. Keluaran pertama beliau adalah filem aksi Tamil , Siruthai. Ia merupakan filem kedua beliau berlakon bersama Karthi. Pada tahun 2012 kesemua filem yang dilakoninya adalah film Telugu. Himmatwala akan menjadi filem Hindi kedua lakonannya dan akan ditayangkan pada tahun 2013.
Windows NT 4.0 Embedded

Windows NT 4.0 Embedded atau NTe ialah edisi khas Windows NT 4.0 untuk alat berkuasa komputer, mesin layan diri, ATM dan benda bukan komputer. Ia adalah sistem sama dengan Windows NT 4.0 biasa, tetapi ia dibungkuskan dalam pangkalan data komponen dan tanggungan, yang membenarkan pembangun boleh memilih komponen individu untuk membina CD dan imej cakera keras.
Windows NT 4.0 Embedded telah dihentikan sekarang. Penggantinya ialah Windows XP Embedded.
Isu pasir Malaysia ke Singapura

Isu eksport pasir Malaysia ke Singapura dibangkitkan dari semasa ke semasa. Pasir silika dari Teluk Ramunia, Johor diangkut dengan lori dan kapal ke seberang Johor, Singapura. Dalam banyak kes, Singapura enggan bertolak ansur dengan Malaysia. Singapura akan menggunakan segala kelemahan perundangan di Malaysia bagi kepentingan negara pulau tersebut. Sikap kiasu ini jelas dalam isu penjualan air, CIQ, Pulau Batu Puteh dan lain-lain.